
18 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 50 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση υπερωριακής απασχόλησης με αμοιβή 
του προσωπικού της Γραμματείας της ΡΑΕ για το 
Α' εξάμηνο του έτους 2018. 

2 Έγκριση υπερωριακής απασχόλησης προσωπικού 
Οργανισμού Λιμένος Ηρακλείου Α.Ε. έτους 2018. 


ΑΠΟΦΑΣΕΙΣ 

Αριθμ. απόφ. 1/2018 (1) 

Έγκριση υπερωριακής απασχόλησης με αμοιβή 

του προσωπικού της Γραμματείας της ΡΑΕ για το 

Α' εξάμηνο του έτους 2018. 

Ο ΠΡΟΕΔΡΟΣ 

ΤΗΣ ΡΥΘΜΙΣΤΙΚΗΣ ΑΡΧΗΣ ΕΝΕΡΓΕΙΑΣ 

Λαμβάνοντας υπόψη: 

1. α) Τις διατάξεις των άρθρων 40 και 41 του 
ν. 4001/2011 «Για τη λειτουργία Ενεργειακών Αγορών 
Ηλεκτρισμού και Φυσικού Αερίου, για Έρευνα, Παραγω¬ 
γή και δίκτυα μεταφοράς Υδρογονανθράκων και άλλες 
ρυθμίσεις» (ΦΕΚ Α' 179), όπως ισχύει. 

β)Τις διατάξεις των άρθρων 8 έως 13 του π.δ. 139/2001 
«Κανονισμός Εσωτερικής Λειτουργίας και Διαχείρισης 
της Ρυθμιστικής Αρχής Ενέργειας» (ΦΕΚ Α' 121). 

2. α) Τις διατάξεις του άρθρου 20 του ν. 4354/2015 «Δι¬ 
αχείριση των μη εξυπηρετούμενων δανείων, μισθολογι- 
κές ρυθμίσεις και άλλες επείγουσες διατάξεις εφαρμογής 
της συμφωνίας δημοσιονομικών στόχων και διαρθρωτι¬ 
κών μεταρρυθμίσεων» (ΦΕΚ Α' 176). 

β) Την αριθμ. 2/1015 /ΔΕΠ/05.01.2016 εγκύκλιο του 
Υπ. Οικονομικών «Παροχή οδηγιών για την εφαρμο¬ 
γή των διατάξεων του Κεφαλαίου Β' του ν. 4354/2015 
(ΦΕΚ Α' 176) «Μισθολογικές ρυθμίσεις των υπαλλήλων του 
Δημοσίου,των ΟργανισμώνΤοπικής Αυτοδιοίκησης (Ο.Τ.Α.) 
πρώτου και δεύτερου βαθμού, των Νομικών Προσώπων 
Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς 
και των ΔΈ.Κ.Ο. του κεφ. Α' του ν. 3429/2005 (ΦΕΚ Α' 314) 
και άλλες μισθολογικές διατάξεις». 

3. Την αναγκαιότητα, λόγω εκτάκτων και επειγουσών 
αναγκών, να προσφέρουν τις υπηρεσίες τους και πέραν 


των ωρών υποχρεωτικής εργασίας οι εργαζόμενοι που 
υπηρετούν στις υπηρεσιακές μονάδες και σχηματισμούς 
της ΡΑΕ. Οι εργαζόμενοι στη Γραμματεία της ΡΑΕ είναι 
ήδη επιφορτισμένοι με καθημερινές εργασίες αυξημέ¬ 
νου όγκου στο πλαίσιο των αρμοδιοτήτων και εργασιών 
της Αρχής που αφορούν στον έλεγχο, στη ρύθμιση και 
στην εποπτεία σε όλο το φάσμα του τομέα της ενέργειας 
(ηλεκτρισμός, φυσικό αέριο, ΑΠΕ, προστασία του κατα¬ 
ναλωτή ενέργειας). 

Ιδιαίτερα πρέπει να ληφθούν υπόψη: 

α) Ο σημαντικός ρόλος της ΡΑΕ προκειμένου να δια¬ 
σφαλιστεί η ομαλή μετάβαση και η αποδοτική για την 
εθνική μας οικονομία ένταξη της εγχώριας ενεργειακής 
αγοράς στην ενιαία ευρωπαϊκή αγορά ενέργειας, η οποία 
βαίνει, με ολοένα επιταχυνόμενους ρυθμούς, προς μία 
πρώτη εσωτερική ολοκλήρωση στο χρονικό ορίζοντα 
του 2014-2016. 

β) Ο κρίσιμος ρόλος της ΡΑΕ για την υλοποίηση των 
μνημονιακών δεσμεύσεων της χώρας κατ' εφαρμογή 
του ν. 4336/2015 «Συνταξιοδοτικές διατάξεις - Κύρωση 
του Σχεδίου Οικονομικής Ενίσχυσης από τον Ευρωπαϊκό 
Μηχανισμό Σταθερότητας και Ρυθμίσεις για την υλοποίη¬ 
ση της Συμφωνίας Χρηματοδότησης» (ΦΕΚ Α' 94), όπως 
ισχύει. Συγκεκριμένα, το άρθρο 3 του νόμου αυτού στην 
παράγραφο Γ «Συμφωνία δημοσιονομικών στόχων και 
διαρθρωτικών μεταρρυθμίσεων» στην Υποενότητα 4.3 
«Ρυθμιζόμενες επιχειρήσεις δικτύων (ενέργεια, μεταφο¬ 
ρές, νερό) της Ενότητας 4 «Διαρθρωτικές πολιτικές για 
την ενίσχυση της ανταγωνιστικότητας και ανάπτυξης» 
προβλέπει συγκεκριμένες μεταρρυθμίσεις ευρείας κλί¬ 
μακας στις ελληνικές αγορές ενέργειας προκειμένου να 
ευθυγραμμιστούν με τη νομοθεσία και τις πολιτικές της 
Ευρωπαϊκής Ένωσης, να καταστούν πιο σύγχρονες και 
ανταγωνιστικές, να μειωθούν οι μονοπωλιακές πρόσο¬ 
δοι και ανεπάρκειες, να προωθηθεί η καινοτομία, να 
δημιουργηθούν ευνοϊκές συνθήκες για την ευρύτερη 
υιοθέτηση των ανανεώσιμων πηγών ενέργειας και του 
φυσικού αερίου και να διασφαλιστεί η μετακύλιση στους 
καταναλωτές των οφειλών που θα προκύψουν από όλες 
αυτές τις αλλαγές. Η επεξεργασία και υλοποίηση των 
οριζόμενων στην Υποενότητα 4.3 προαπαιτουμένων από 
την πλευρά της ΡΑΕ στο πλαίσιο των αρμοδιοτήτων της 
και με τήρηση των αυστηρότατων χρονικών πλαισίων 
που θέτουν οι μνημονιακές δεσμεύσεις της χώρας απο- 

Τεύχος Β'50/18.01.2018 


τελούν έκτακτες και κατεπείγουσες ανάγκες της Αρχής 
που απαιτούν την υπερωριακή απασχόληση όλων των 
εργαζομένων της ΡΑΕ, πέραν των υπολοίπων συνήθων 
καθηκόντων τους, τα οποία είναι ήδη πολύ αυξημένα 
όπως προκύπτει από τα κατωτέρω. 

γ) Ο τεράστιος όγκος του κανονιστικού-ρυθμιστικού 
έργου της ΡΑΕ για τις ανάγκες της ταχύρρυθμης υλοποίη¬ 
σης και αποτελεσματικής εφαρμογής των διατάξεων του ν. 
4001/2011 «Για τη λειτουργία Ενεργειακών Αγορών Ηλεκτρι¬ 
σμού και Φυσικού Αερίου, για Έρευνα, Παραγωγή και Δίκτυα 
Μεταφοράς Υδρογονανθράκων και άλλες ρυθμίσεις». Ση¬ 
μειώνεται ότι η πλήρης εφαρμογή του νόμου αυτού, για την 
αγορά ηλεκτρικής ενέργειας και μόνο, απαιτεί την έκδοση 
πλήθους κανονιστικών πράξεων (προεδρικών διαταγμάτων, 
Υπουργικών Αποφάσεων και αποφάσεων ΡΑΕ). 

δ) Στο πλαίσιο των νέων πολύ σημαντικών αρμοδιοτή¬ 
των που έχουν δοθεί στη ΡΑΕ, σύμφωνα με τις διατάξεις 
του ν. 4414/2016 η Αρχή αναλαμβάνει τη διενέργεια των 
μόνιμων ανταγωνιστικών διαδικασιών υποβολής προ¬ 
σφορών για όλες τις τεχνολογίες των έργων ΑΠΕ. Αυτό 
σημαίνει ότι θα πρέπει να διενεργεί συχνά διαγωνιστικές 
διαδικασίες για τις τεχνολογίες και κατηγορίες των ΑΠΕ 
που εμπίπτουν σε αυτές, με την υποχρέωση τήρησης 
συγκεκριμένων χρονοδιαγραμμάτων χωρίς δυνατότητα 
παρέκκλισης κάτι που απαιτεί υπερωριακή απασχόληση 
και λόγω της υποστελέχωσης της Αρχής. 

Σημειώνεται ότι εντός του έτους 2016 η Ρυθμιστική 
Αρχή Ενέργειας ολοκλήρωσε με απόλυτη επιτυχία την 
πιλοτική ανταγωνιστική διαδικασία υποβολής προσφο¬ 
ρών για Φ/Β εγκαταστάσεις, εντός ασφυκτικών χρονοδι¬ 
αγραμμάτων τόσο για την έκδοση της προκήρυξης όσο 
και για την ολοκλήρωση της όλης διαδικασίας (υποβολή 
αιτήσεων, αξιολόγηση αιτήσεων, ηλεκτρονική δημοπρα¬ 
σία, έκδοση αποτελεσμάτων, παρακολούθηση της υλο¬ 
ποίησης, κτλ). Λαμβάνοντας υπόψη την εν λόγω εμπειρία 
κρίνεται απολύτως αναγκαία η εξασφάλιση υπερωριακής 
απασχόλησης προκειμένου η ΡΑΕ να ανταποκριθεί με 
πληρότητα στην επίτευξη των στόχων της. 

Επιπρόσθετα, πέραν των ανωτέρω μόνιμων ανταγω¬ 
νιστικών διαδικασιών, για τη συμμετοχή των ΑΠΕ στην 
αγορά, χρειάζεται συμπλήρωση του υφιστάμενου θε¬ 
σμικού πλαισίου, όπως προβλέπεται στον ν. 4414/2014 
με την έγκριση και λειτουργία του Μεταβατικού Μηχα¬ 
νισμού Βέλτιστης Ακρίβειας, τη λειτουργία των Φορέων 
Σωρευτικής Εκπροσώπησης (ΦοΣΕ), τον ορισμό του Φο¬ 
ρέα Σωρευτικής Εκπροσώπησης Τελευταίου Καταφυγί¬ 
ου (ΦοΣΕΤΕΚ), αλλά και την τροποποίηση των Κωδίκων 
για τη συμμετοχή των ΑΠΕ στην αγορά όπως αυτή δια¬ 
μορφώνεται και στο πλαίσιο της νέας οργάνωσης της 
αγοράς ηλεκτρικής ενέργειας, σύμφωνα με τις διατάξεις 
του νόμου 4425/2016, με τον οποίο θεσπίζεται η ανά¬ 
πτυξη τεσσάρων αγορές (Χονδρική Αγορά Προθεσμια¬ 
κών Προϊόντων Ηλεκτρικής Ενέργειας, Αγορά Επόμενης 
Ημέρας, Ενδοημερήσια Αγορά, Αγορά Εξισορρόπησης). 
Για την ολοκλήρωση των ανωτέρω, επίσης απαιτείται η 
εξασφάλιση υπερωριακής απασχόλησης προκειμένου 
να επιτευχθούν οι στόχοι της Αρχής. 

ε) Ο μεγάλος αριθμός αιτήσεων προς αξιολόγηση για 
τη χορήγηση αδειών παραγωγής ηλεκτρικής ενέργειας 


από Ανανεώσιμες Πηγές Ενέργειας. Παραμένει ανεκτέ¬ 
λεστο έργο αξιολόγησης πλήθος αιτήσεων υποψήφιων 
επενδυτών για άδειες παραγωγής ηλεκτρικής ενέργειας. 

στ) Ο αυξανόμενος αριθμός παραπόνων και καταγγε¬ 
λιών των καταναλωτών ενέργειας, οι οποίες πρέπει να 
διεκπεραιώνονται σε τακτές προθεσμίες σύμφωνα με 
τον Κώδικα Διοικητικής Διαδικασίας (ν. 2690/1999, ΦΕΚ 
Α'45, όπως ισχύει). 

ζ) Ο διαρκώς διευρυνόμενος αριθμός αντιδικιών και 
καταγγελιών που κατατίθενται στη ΡΑΕ, δεδομένου ότι, 
μετά τη θέση σε ισχύ του Ν.4001/2011, έχουν κατατεθεί 
και εκκρεμεί η εξέταση μεγάλου όγκου υποθέσεων (κα¬ 
ταγγελιών, αιτημάτων για προσωρινά μέτρα και αιτήσε¬ 
ων αναθεώρησης). 

η) Τα σοβαρότατα προβλήματα υποστελέχωσης, που 
αντιμετωπίζει η Αρχή τα τελευταία χρόνια παρά τον πα¬ 
ράλληλο πολλαπλασιασμό των αρμοδιοτήτων της καθώς 
οι απαιτήσεις της αγοράς ενέργειας αυξάνονται γεωμε¬ 
τρικά τόσο σε εθνικό όσο και σε ευρωπαϊκό επίπεδο. 

4. α) Η αριθμ. 001 _ΠΥ2018/10.01.2018 βεβαίωση 
ύπαρξης πίστωσης του ποσού των εκατό δέκα χιλιάδων 
ευρώ (110.000,00 €) που αφορά στη δαπάνη για την απο¬ 
ζημίωση της υπερωριακής απασχόλησης του προσωπι¬ 
κού της Γραμματείας της ΡΑΕ για το α' εξάμηνο 2018. 

β) Το γεγονός ότι από τις διατάξεις της παρούσας 
προκαλείται δαπάνη ύψους εκατό δέκα χιλιάδων ευρώ 
(110.000,00 €) ευρώ, η οποία δεν βαρύνει τον κρατικό 
προϋπολογισμό αλλά τον προϋπολογισμό της ΡΑΕ, ποσό 
το οποίο έχει προβλεφθεί και υπάρχει εγγεγραμμένο 
στον εγκεκριμένο προϋπολογισμό της Αρχής οικονομι¬ 
κού έτους 2018, αποφασίζει: 

1. Εγκρίνεται η καθιέρωση με αποζημίωση εργασίας 
καθ' υπέρβαση του υποχρεωτικού ωραρίου του προσω¬ 
πικού της ΡΑΕ για την αντιμετώπιση εποχικών, έκτακτων 
ή επειγουσών υπηρεσιακών αναγκών για το α'εξάμηνο 
2018. Συγκεκριμένα εγκρίνεται η υπερωριακή απασχό¬ 
ληση συνολικά 125 εργαζομένων με οποιαδήποτε σχέση 
εργασίας, διαφόρων κλάδων και ειδικοτήτων οι οποίοι 
υπηρετούν στη Γραμματεία της ΡΑΕ ή προσφέρουν τις 
υπηρεσίες τους στο Γραφείο Προέδρου και στο Γραφείο 
Γραμματειακής Υποστήριξης του Προέδρου καιτων Με¬ 
λών της Αρχής. 

2. Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο χωρίς να 
υπάρχει η δυνατότητα αυξομείωσης μεταξύ των δύο (2) 
εξαμήνων μέσα στο έτος. Οι ώρες υπερωριακής απο¬ 
γευματινής απασχόλησης μέχρι την 22η ώρα κατά τις 
εργάσιμες ημέρες δε θα υπερβαίνουν τις εκατόν είκοσι 
(120) συνολικά ανά υπάλληλο για κάθε εξάμηνο. 

3. Η ωριαία αποζημίωση υπερωριακής εργασίας των 
ως άνω εργαζομένων που απασχολούνται σύμφωνα με 
τις διατάξεις των παραπάνω παραγράφων ορίζεται ίση 
με το ωρομίσθιο. 

4. Η εν λόγω αποζημίωση ύψους εκατό δέκα χιλιάδων 
ευρώ (110.000,00 €) ευρώ δεν βαρύνει τον κρατικό προ¬ 
ϋπολογισμό αλλά τον προϋπολογισμό της ΡΑΕ, και έχει 
προβλεφθεί και υπάρχει εγγεγραμμένη πίστωση στον 
εγκεκριμένο προϋπολογισμό της Αρχής οικονομικού 
έτους 2018. 




Τεύχος Β' 50/18.01.2018 

5. Υπεύθυνοι για την παρακολούθηση και βεβαίωση των 
υπερωριών ορίζονται οι αρμόδιοι Επικεφαλής/Συντονι- 
στές των υπαλλήλων που πραγματοποιούν τις υπερωρίες. 

6. Η ισχύς αυτής της απόφασης αρχίζει από την ημερο¬ 
μηνία δημοσίευσήςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2018 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 


Αριθμ. απόφ. 3/19ου Δ.Σ. 

ΟΛΗ Α.Ε./30-11 -2017 (2) 

Έγκριση υπερωριακής απασχόλησης προσωπι¬ 
κού Οργανισμού Λιμένος Ηρακλείου Α.Ε. έτους 
2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΟΡΓΑΝΙΣΜΟΥ ΛΙΜΕΝΟΣ ΗΡΑΚΛΕΙΟΥ 

ΑΝΩΝΥΜΗ ΕΤΑΙΡΙΑ 

Έχοντας υπόψη: 

1 .Το αριθμ. 5554/31 -10-2017 έγγραφο ΟΛΗ Α.Ε. με το 
οποίο διαβιβάστηκε προς το ΥΝΑΝΠ, σχέδιο συνοπτικού 
προϋπολογισμού του ΟΛΗ Α.Ε. οικ. έτους 2018. 

2. Το άρθρο 20 του ν. 4354/2015 (ΦΕΚ 176/τ. Α72015) 
«Μισθολογικές ρυθμίσεις των υπαλλήλων του Δημοσί¬ 
ου, των Οργανισμών Τοπικής Αυτοδιοίκησης πρώτου 
και δεύτερου βαθμού, των Ν.Π.Δ.Δ. και Ν.Π.Ι.Δ., καθώς 
και των Δ.Ε.Κ.Ο. του κεφ. Α' του ν. 3429/2005 και άλλες 
μισθολογικές διατάξεις». 

3. Την αριθμ. 2/1015/ΔΕΠ (ΑΔΑ: ΨΑΕΦΗ-Π07) εγκύκλιο 
Υπουργείου Οικονομικών, για παροχή οδηγιών για την 
εφαρμογή του Κεφαλαίου Β' του ν. 4354/2015. 

4. Την 7Κ/2017/15-6-2017 προκήρυξη ΑΣΕΠ για πρό¬ 
σληψη προσωπικού ΟΛΗ Α.Ε. 

5. Το κωδικοποιημένο καταστατικό του Ο.Λ.Η Α.Ε. 
(ΓΕΜΗ 1225548/13-10-2017) στο οποίο στο σκοπό της 
εταιρείας μεταξύ των άλλων περιλαμβάνονται: 

α) Η παροχή κάθε είδους λιμενικών υπηρεσιών προς 
τους χρήστες, η αναβάθμιση, η συντήρηση, η βελτίωση 
και η ανάπτυξη του λιμένα. 

β) Η παροχή υπηρεσιών ελλιμενισμού των πλοίων και 
διακίνησης επιβατών, οχημάτων, φορτίων. 

γ) Η εγκατάσταση οργάνωση και εκμετάλλευση κάθε 
είδους λιμενικής υποδομής. 

δ) Η ανάληψη και εκτέλεση προγραμμάτων, μελετών 
και έργων σχετικών με τις δραστηριότητες του Οργα¬ 
νισμού Λιμένα που χρηματοδοτούνται από εθνικούς, 
κοινοτικούς ή άλλους πόρους και που εντάσσονται στην 
εθνική λιμενική πολιτική. 

ε) Η ανάληψη κάθε δραστηριότητας που έχει σχέση 
με το λιμενικό έργο, καθώς και κάθε άλλης εμπορικής 
και επιχειρηματικής δραστηριότητας πέραν των παρα¬ 
δοσιακών λιμενικών υπηρεσιών συμπεριλαμβανομένων 
ιδίως της τουριστικής, της πολιτιστικής, της αλιευτικής, 


του σχεδιασμού, και της οργάνωσης λιμενικών εξυπη¬ 
ρετήσεων. 

στ) Η αναβάθμιση των παρεχομένων υπηρεσιών και 
υποδομών μέσω τεχνολογικού και εκσυγχρονισμού. 

6. Η αριθμ. 5118.18/07/2005 απόφαση (ΦΕΚ 1634/ 
τ. Β72005) περί έγκρισης Γενικού Κανονισμού προσωπι¬ 
κού της Ανώνυμης Εταιρείας με την επωνυμία «Οργανι¬ 
σμός Λιμένος Ηρακλείου Α.Ε. (Ο.Λ.Η. Α.Ε.). 

7. Την εισήγηση αριθμ. 6055/28-11-2017 του Διευθυ¬ 
ντή Οικ/κων - Δ/κων Υπηρεσιών και τη θετική εισήγηση 
του Προέδρου και Διεύθυνοντος Συμβούλου, αποφασί¬ 
ζει κατά πλειοψηφία: 

-Την έγκριση πραγματοποίησης υπερωριακής απα¬ 
σχόλησης, είκοσι ενός (19) υπηρετούντων υπαλλήλων 
Ο.Λ.Η. Α.Ε. έτους 2018 προς κάλυψη υπηρεσιακών ανα¬ 
γκών ως εξής: 

>ΠΕ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ, τρεις (3) υπάλληλοι 

> ΠΕ ΜΗΧΑΝΙΚΩΝ, δύο (2) υπάλληλοι 

> ΤΕ ΔΙΟΙΚ/ΚΟΥ-ΛΟΓ/ΚΟΥ, τρεις (3) υπάλληλοι 

> ΤΕ ΜΗΧΑΝΙΚΩΝ, δύο (2) υπάλληλοι 

> ΔΕΤΕΧΝΙΚΩΝ, πέντε (5) υπάλληλοι 

> ΔΕ ΔΙΟΙΚ/ΚΩΝ ΓΡΑΜΜΑΤΕΩΝ, τρεις (3) υπάλληλοι 

> ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ, ένας (2) υπάλληλος 

Και δεκατεσσάρων (14) υπό πρόσληψη υπαλλήλων 

ΟΛΗ Α.Ε., ήτοι: 

ΔΕ ΔΙΟΙΚ/ΚΩΝ ΓΡΑΜΜΑΤΕΩΝ, δύο (2) υπάλληλοι 

ΔΕ ΟΔΗΓΩΝ, ένας (1) υπάλληλος 

ΔΕΤΕΧΝΙΚΟΣ/ΕΡΓΟΔΗΓΩΝ, ένας (1) υπάλληλος 

ΔΕ ΜΗΧΑΝΟΤΕΧΝΗΤΩΝ, τρεις (3) υπάλληλοι 

ΔΕ ΤΕΧΝΙΚΟΣ/ΧΕΙΡΙΣΤΩΝ ΜΗΧΑΝΗΜΑΤΩΝ, πέντε (5) 
υπάλληλοι 

ΥΕ ΒΟΗΘΗΤΙΚΟ ΠΡΟΣΩΠΙΚΟ, δύο (2) υπάλληλοι, 

- Η πραγματοποίηση των ωρών απογευματινής υπερω- 
ριακής απασχόλησης των ωρών νυχτερινής εργασίας ή 
Κυριακών και των εξαιρέσιμων ωρών καθώς και ο αριθ¬ 
μός των υπαλλήλων που θα απασχολούνται υπερωριακά 
κάθε φορά θα εξαρτηθεί από τις πραγματικές υπηρεσια¬ 
κές ανάγκες, θα βεβαιώνεται στα τέλη κάθε μήνα από τον 
Προϊστάμενο της εκάστοτε Διεύθυνσης και θα εγκρίνεται 
από τον Πρόεδρο και Διευθύνοντα Σύμβουλο του Ο.Λ.Η. 
Α.Ε. Οι ώρες απογευματινής υπερωριακής απασχόλησης 
δεν πρέπει να υπερβαίνουν ανά υπάλληλο τις είκοσι (20) 
μηνιαίως. Οι ώρες νυχτερινής, Κυριακών και εξαιρέσιμων 
ημερών δεν πρέπει να υπερβαίνουν ανά υπάλληλο τις 
δεκαέξι (16) μηνιαίως. 

Ο Ο.Λ.Η. Α.Ε. έχει δραστηριότητες που απαιτούν την 
υποστήριξη τους από Διοικητικούς και Τεχνικούς υπαλ¬ 
λήλους όλων των ειδικοτήτων. 

- Η ετήσια δαπάνη της υπερωριακής απασχόλησης, η 
οποία εκτιμάται ότι θα ανέλθει στο ποσό των 210.000,00 € 
περίπου, θα βαρύνει τον προϋπολογισμό του Ο.Λ.Η. Α.Ε., 
και θα καλυφθεί από τις εγγεγραμμένες πιστώσεις του 
προς έγκριση προϋπολογισμού έτους 2018. 

- Η παρούσα απόφαση θα ισχύει για το έτος 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος και Διευθύνων Σύμβουλος 
ΑΠΟΛΛΩΝ ΦΙΛΙΠΠΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'50/18.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























